recursal/SuperWikiNEXT-32B huggingface dataset:
**மாந்தாதா அல்லது மாந்தாத்திரி** (**Mandhatri** or **Mandhata**) (சமக்கிருதம்: मान्धातृ, Māndhātṛ), இந்து தொன்மவியலில் இவர் இச்வாகு குலத்தில் தோன்றிய மன்னரும், அயோத்தி மன்னர் யுவனசுவரின் மகனும் ஆவார். இவர் யாதவ குல மன்னர் சசபிந்துவின் மகளான சித்திரரதையை மணந்தவர். புராணகளின் படி, இவரது வழித்தோன்றல்கள் பிருகுத்சன், அம்பரீசன், முசுகுந்தன் ஆவார்.

ரிக் வேதத்தின் பத்தாம் மண்டலத்தில் மன்னர் மாந்தாதாவின் குறிப்புகள் உள்ளது.

மகாபாரத்தின் துரோண பருவத்தில், மாந்தாதா சூரிய வம்சத்தின் இச்வாகு குல மன்னராக கூறப்படுகிறது.

இறப்பு
------

மதுபுரியை ஆண்ட லவணாசூரன் எனும் அசுரனுடன் மாந்தாதா போரிடும் போது, லவணாசூரனுக்கு சிவபெருமான் அருளிய திரிசூலத்தால் மாந்தாதா கொல்லப்பட்டார். பிற்காலத்தில் லவணாசூரனை சத்ருக்கனன் போரில் கொன்றார்.

அடிக்குறிப்புகள்
----------------

1. ↑  John Dowson (1870), *A classical dictionary of Hindu Epic and religion, geography, history, and literature*, Trübner & Co. pp. 197–8
2. ↑  Pargiter 1972, ப. 150.
3. ↑  Pargiter 1972, ப. 93.
4. ↑  Pargiter 1972, ப. 102-4.
5. ↑  மன்னன் மாந்தாதா! - துரோண பர்வம் பகுதி – 062
6. ↑  Mahabharata, III.126

மேற்கோள்கள்
-----------

* Pargiter, F.E. (1972) [1922], *Ancient Indian Historical Tradition*, தில்லி: Motilal Banarsidass
* 
*

வெளி இணைப்புகள்
---------------

* Mandhata, the first Samrat of Ancient India
**தமிழ்நாடு அரசுப் போக்குவரத்துக் கழகம் - திருநெல்வேலி** என்பது அரசுப் போக்குவரத்து கழக துறையின் கீழ் செயல்படும் ஒரு பொதுப் போக்குவரத்து அமைப்பாகும். இது தமிழ்நாடு அரசுப் போக்குவரத்துக் கழகத்தின் 8 பிரிவுகளில் இதுவும் ஒன்றாகும்.

வரலாறு
------

1974ஆம் ஆண்டு பாண்டியன் போக்குவரத்துக் கழகத்திலிருந்து 104 பேருந்துகள் பிரிக்கப்பட்டு நாகர்கோவிலை தலைமையிடமாக கொண்டு **கட்டபொம்மன் போக்குவரத்துக் கழகம்** உருவாக்கப்பட்டது. 1983ஆம் ஆண்டு கன்னியாகுமரி மாவட்டத்தை உள்ளடக்கிய பணிமனைகள் கட்டபொம்மன் போக்குவரத்துக் கழகத்திலிருந்து பிரித்து **நேசமணிப் போக்குவரத்துக் கழகம்** உருவாக்கப்பட்டது. நேசமணிப் போக்குவரத்துக் கழகம் உருவாக்கப்பட்டபின் கட்டபொம்மன் போக்குவரத்துக் கழகத்தின் தலைமையிடம் திருநெல்வேலிக்கு மாற்றப்பட்டது. 1997-ல் போக்குவரத்துக் கழகங்களைத் தமிழ்நாடு அரசுப் போக்குவரத்துக் கழகம் என பெயர்மாற்றம் செய்யப்பட்டப்பொழுது தமிழ்நாடு அரசுப் போக்குவரத்துக் கழகம் மதுரையுடன் இணைக்கப்பட்டது. தமிழ்நாடு அரசுப் போக்குவரத்துக் கழகம், மதுரையிலிருந்து திருநெல்வேலி, தூத்துக்குடி, கன்னியாகுமரி ஆகிய மாவட்டங்களை உள்ளடக்கிய போக்குவரத்துக் கழகங்கள் பிரிக்கப்பட்டு தமிழ்நாடு அரசு போக்குவரத்துக் கழகம், திருநெல்வேலி என 2010 நவம்பர் 1 அன்று உருவாக்கப்பட்டது.

மண்டலங்களும் பணிமனைகளும்
------------------------

இந்த போக்குவரத்துக் கழகம் 3 மண்டலங்களாகப் பிரிக்கப்பட்டுள்ளது. 

* திருநெல்வேலி
* நாகர்கோவில்
* தூத்துக்குடி

### திருநெல்வேலி மண்டலம்

கட்டபொம்மன் போக்குவரத்துக் கழகம் என்ற பெயரால் பெரும்பான்மையினரால் அறியப்படுகிறது. இது திருநெல்வேலி மற்றும் தென்காசி மாவட்டத்தை உள்ளடக்கியது. இம்மண்டலம் பின்வரும் 11 பணிமனைகளை கொண்டது:

### பணிமனைகள்

* தாமிரபரணி
* திருநெல்வேலி புறவழிச்சாலை
* கட்டபொம்மன்நகர்
* வள்ளியூர்
* திசையன்விளை
* சேரன்மாதேவி
* பாபநாசம்
* தென்காசி
* செங்கோட்டை
* புளியங்குடி
* சங்கரன்கோவில்

### நாகர்கோவில் மண்டலம்

நேசமணி போக்குவரத்துக் கழகம் என்ற பெயரால் பெரும்பான்மையினரால் அறியப்படுகிறது. கன்னியாகுமரி மாவட்டத்தை உள்ளடக்கிய இம்மண்டலம் பெரும்பான்மையான நகர மற்றும் புறநகரப் பேருந்துகளை இயக்குகிறது. நாகர்கோவிலில் பேருந்திற்கு மேற்கூரை கட்டும் தளமும் உள்ளது. பின்வரும் 13 பணிமனைகள் கொண்ட இம்மண்டலம் சுமார் 1000-க்கும் மேலான பேருந்துகளை தினமும் இயக்குகிறது:

### பணிமனைகள்

* கன்னியாகுமரி
* ராணிதோட்டம் கிளை 1
* ராணிதோட்டம் கிளை 2
* ராணிதோட்டம் கிளை 3
* செட்டிக்குளம்
* விவேகானந்தபுரம்
* திங்கள்நகர்
* குளச்சல்
* திருவட்டார்
* மார்த்தாண்டம்
* குழித்துறை கிளை 1
* குழித்துறை கிளை 2

### தூத்துக்குடி மண்டலம்

இம்மண்டலம் இது தூத்துக்குடி மாவட்டத்தை உள்ளடக்கியது. இது பின்வரும் 7 பணிமனைகளை கொண்டது:

### பணிமனைகள்

* தூத்துக்குடி நகர்
* தூத்துக்குடி புறநகர்
* திருச்செந்தூா்
* ஸ்ரீவைகுண்டம்
* கோவில்பட்டி
* விளாத்திகுளம்
* சாத்தான்குளம்

இதனையும் காண்க
--------------

* மாநகரப் போக்குவரத்து கழகம் - சென்னை
* அரசு விரைவுப் போக்குவரத்துக் கழகம்
* தமிழ்நாடு அரசுப் போக்குவரத்துக் கழகம் - விழுப்புரம்
* தமிழ்நாடு அரசுப் போக்குவரத்துக் கழகம் - கும்பகோணம்
* தமிழ்நாடு அரசுப் போக்குவரத்துக் கழகம் - சேலம்
* தமிழ்நாடு அரசுப் போக்குவரத்துக் கழகம் - கோவை
* தமிழ்நாடு அரசுப் போக்குவரத்துக் கழகம் - மதுரை

மேற்கோள்கள்
-----------

வெளி இணைப்புகள்
---------------

* தமிழ்நாடு அரசுப் போக்குவரத்துக் கழகம், திருநெல்வேலி
இதே பெயரில் வெளிவந்த திரைப்படம் பற்றி அறிய சத்தியவான் சாவித்திரி (1933 திரைப்படம்) கட்டுரையைப் பார்க்க.
சத்தியவான் சாவித்திரி
சாவித்திரிக்கு நாரதர் உபதேசம் செய்தல்
சத்தியவானின் உயிரைத் திரும்பத் தர எமனிடம் சாவித்திரி வேண்டல்
**சத்தியவான் சாவித்திரி கதை**, சிவ புராணத்தில் உள்ளதை மகாபாரத இதிகாசத்தில், பாண்டவர்கள் வனவாசத்தில் இருக்கையில், பதிபக்தியின் மேன்மையை விளக்குமுகமாக திரௌபதிக்கு மார்கண்டேய முனிவர் எடுத்துரைத்தார்.

மத்திர நாட்டு மன்னன் அசுவபதிக்கு சூரியபகவானின் அருளால் கிடைத்த மகள் என்பதால் சாவித்திரி எனப்பெயரிடப்பட்டாள். நாட்டை எதிரிகளிடம் இழந்த சால்வ நாட்டு மன்னர் துயுமத்சேனன் தன் மனைவியுடன் காடுறை வாழ்வு மேற்கொண்டிருந்தார். அவரின் மகன் சத்தியவானும் தாய்-தந்தையர்களுக்கு துணையாக இருந்தார். 

சாவித்திரி, தான் மணமுடிக்க திறமை வாய்ந்த இளவரசனைக் கண்டறிய நாடு முழுவதும் சுற்றி இறுதியில், சத்தியவான் தங்கியிருந்த காட்டிற்கு வந்த சாவித்திரி, சத்தியவானைக் கண்டதும் தன் இதயத்தை சத்தியவானிடம் பறிகொடுத்தாள். தனது திருமணம் சத்தியவானுடன் நடக்க வேண்டும் என தந்தையிடம் கூற, அப்போது அங்கு வந்த நாரதர், 'இன்றிலிருந்து பன்னிரண்டு மாதங்களில் சத்தியவான் இறக்கப் போகிறான்' என்று கூறியும், சாவித்திரி சத்தியவானைத் தவிர வேறு எவரையும் மணக்க மாட்டேன் என உறுதிபடக் கூறினாள். 

சாவித்திரியின் மன உறுதியைக் கண்டு, அரசன் அசுவபதியும் திருமணத்திற்குச் சம்மதித்தான். சாவித்திரிக்கும் சத்தியவானுக்கும் திருமணம் நடந்தது. சாவித்திரி தன் அரண்மனையைவிட்டுக் கணவன் சத்தியவானுடன் காட்டிற்குச் சென்று வாழ்ந்தாள். 

சத்தியவான் என்றைக்கு இறப்பான் என்று சாவித்திரிக்குத் தெரிந்த போதிலும், அந்த இரகசியத்தை சாவித்திரி அவனிடம் சொல்லவில்லை. 

சத்தியவான் இறப்பதற்கு இன்னும் மூன்று நாட்களே இருந்தன. அந்த மூன்று நாட்களும் உணவும் உறக்கமும் இன்றி கடும் விரதம் மேற்கொண்டாள் சாவித்திரி. இறுதிநாள் இரவு. இரவெல்லாம் உறங்காமல் கண்ணீர் மல்க கணவனின் நீண்ட வாழ்விற்காக பிரார்த்தனைகள் செய்தாள். அடுத்த நாள் விறகு வெட்டச் செல்லும் கணவன் சத்தியவானுடன் சென்றாள் சாவித்திரி.

காட்டிற்குச் சென்ற சிறிது நேரத்திற்கெல்லாம் சத்தியவான், சாவித்திரியின் மடிமீது தலை வைத்து உயிர் துறந்தான். 

அப்போது சத்தியவானின் உயிரை அழைத்துச் செல்ல வந்த எமதூதர்களால் சாவித்திரி அமர்ந்திருந்த இடத்தை நெருங்கமுடியவில்லை. எனவே எமனே நேரில் வந்து சாவித்திரியைப் பார்த்து, சத்தியவானின் உயிர் பிரிந்த உடலை விட்டுவிடு; மரணம் மனிதனின் விதி என்றதும் சாவித்திரி, சத்தியவான் உடலை விட்டு விலகி நின்றாள். 

பின்னர் சத்தியவானின் உயிரை அழைத்துக்கொண்டு சென்ற எமனின் வழியை பின் தொடர்ந்து சென்ற சாவித்திரி, ஒரு அன்புக் கணவனையும். அவனுடைய அன்பு மனைவியையும் உங்கள் மாறாத விதி பிரிக்கக்கூடாது எமனிடம் வேண்டினாள். சாவித்திரியின் பதிபக்தியை கண்டு பாராட்டிய எமதர்மராஜன், எதாவது ஒரு வரம் கேள் என்றார்.

அதற்கு சாவித்திரி, என் மாமனாரின் சந்ததி அழியாமல் இருக்கவும், அவருடைய அரசு சத்தியவானின் மகன்களுக்கு கிடைக்க வரம் வேண்டினாள். 

இதைக் கேட்ட எமதர்மன், உன் கணவன் மீண்டும் உயிர் பெறுவான்; உன் குழந்தைகள் அரசாள்வர்; உன் அன்பு மரணத்தை வென்றுவிட்டது. உண்மையான அன்பிற்கு முன்னால் மரணதேவனான நான்கூட ஆற்றல் அற்றவன் என்பதற்கு நீ சான்று' பாராட்டினார்..

இவற்றையும் பார்க்க
------------------

* சத்தியவான் சாவித்திரி (1933 திரைப்படம்)
* சத்தியவான் (திரைப்படம்)

மேற்கோள்கள்
-----------

1. ↑  பதினெண் புராணங்கள் (நூல்), சிவ புராணம், பக்கம் 150

உசாத்துணை
---------

* தமிழில் முழு மஹாபாரதம்
**ஜான் ஹார்ட்லி துராண்ட்** (*John Hartley Durrant*, 10 சனவரி 1863–18 சனவரி 1928) என்பவர் ஓர் ஆங்கிலேயப் பூச்சியியலாளர் ஆவார். இவர் செதிலிறக்கையினங்களில் சிறப்பு ஆய்வுகளை மேற்கொண்டவர் ஆவார். இவர் அரச பூச்சியியல் சங்கத்தின் ஆய்வாளராகப் பணியாற்றியுள்ளார்.

துராண்ட் இங்கிலாந்தில் இட்ச்சின் என்ற இடத்தில் 1863 இல் பிறந்தார். இவர் உயிரியல் பெயரிடல் முறைமையில் ஆளுமை செலுத்தினார். வால்சிங்கம் பிரபு தாமசு டி கிரேயின் செயலாளராகப் பணியாற்றி, அவரது சேகரிப்புகளுக்குப் பொறுப்பாளராக இருந்தார். இவை இலண்டன் இயற்கை வரலாற்று அருங்காட்சியகத்திற்கு விடப்பட்டபோது, அவற்றைத் தொடர்ந்து பராமரிக்க வால்சிங்கம் துராண்டிற்கு நிதி வழங்கினார். துராண்ட் லயனல் வால்ட்டர் ரோத்சுசைல்டுடன் இணைந்து, *பிரித்தானியப் பறவையியல் வல்லுநர்கள் ஒன்றியத்தின் செதிலிறக்கையினங்கள்*, தெற்கு டச்சு நியூ கினியில் உள்ள பனி மலைகளில் வோலசுத்தன் பயணங்கள் பற்றிய பல அறிவியல் கட்டுரைகளை எழுதியுள்ளார்.

இவரது சேகரிப்புகள் இலண்டனில் உள்ள இயற்கை வரலாற்று அருங்காட்சியகம், ஆக்ஸ்போர்டு பல்கலைக்கழக இயற்கை வரலாற்று அருங்காட்சியகத்தில் உள்ள ஹோப் துறை ஆகியவற்றிற்கு இடையே பிரிக்கப்பட்டுள்ளன.

உசாத்துணைகள்
------------

* Anonym (1928). [Durrant, J. H.] *Entomologist's Monthly Magazine*. (3) 64 67.
* Busck, A. (1928). [Durrant, J. H.] *Proceedings of the Entomological Society of Washington*. 30 40.
* Collin, J. E. (1929). [Durrant, J. H.] *Proceedings of the Entomological Society of London*.
* Tams, W. H. T. (1928). [Durrant, J. H.] *Nature*. 121 214-215.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* நெதர்லாந்து

 |
| கலைஞர் | 
* Scientific illustrators

 |
| மற்றவை | 
* IdRef

 |
**நெய்தல் நிலம்** என்பது பண்டைத் தமிழகத்தில் பகுத்து அறியப்பட்ட ஐந்து வகைத் தமிழர் நிலத்திணைகளில் ஒன்றாகும். கடலும் கடல் சார்ந்த இடங்களும் *நெய்தல்* என அழைக்கப்படுகின்றன. "வருணன் மேய பெருமணல் உலகமும்" எனத் தொல்காப்பியம் இதுபற்றிக் கூறுகிறது.

நெய்தல் மலரில் உப்பங்கழிகளில் பூக்கும் உவர்நீர் மலர், நெல்வயலில் பூக்கும் நன்னீர் மலர் என இருவகை உண்டு.

தும்பை மலர்:

இம்மலர் பற்றி புறப்பொருள் வெண்பாமாலை என்கிற நூலில், கடும்போர் புரிவோர் தும்பை மலரை மாலையாகத் தொடுத்து அம்மலரைச் சூடி போர் செய்துள்ளனர் எனக் குறிப்பிடுகிறது.

இம்மலர் மிகச்சிறிய வடிவத்தைக் கொண்ட வெண்மையான மலர்.

இம்மலர் விநாயகருக்கு உகந்த மலராகக் கருதப்படுகிறது.

நெய்தல் நிலத்தின் பொழுதுகள்
---------------------------

கார், கூதிர், முன்பனி, பின்பனி, இளவேனில், முதுவேனில் என்னும் பெரும் பொழுதுகளும் வைகறை, எற்பாடு என்னும் சிறுபொழுதும் நெய்தல் நிலத்துக்குரிய பொழுதுகளாகும்.

நெய்தல் நிலத்தின் கருப்பொருட்கள்
--------------------------------

* *தெய்வம்*: வருணன்
* *தலைமக்கள்*: சேர்ப்பன்
* *குடிமக்கள்*: நுளைச்சி, நுளையர், பரதவர், பரத்தியர், வலையர், வலைச்சியர் [], வலைச்சியர்[]
* *பறவைகள்*: கடற்காகம், நீர்ப்பறவை[]
* *விலங்குகள்*: சுறா, முதலை[]
* *மரங்கள்*: கண்டல்[], புன்னை, ஞாழல்
* *மலர்கள்*: நெய்தல், தாழை, கடம்பு
* *பண்*: செவ்வழிப் பண்
* *யாழ்*: விளரி யாழ்
* *பறை*: மீன்கோட் பறை, நாவாய்ப் பம்பை
* *தொழில்*: மீன் பிடித்தல், மீன் உலர்த்தல், உப்பு உணக்கல், உப்பு விற்றல்[], கடல்கடந்த வணிகம்[], முத்துக் குளித்தல்[], கடல் ஆடுதல்
* *உணவு* : மீன், உப்பு விற்றுப் பெற்ற உணவுப் பொருள்
* *நீர் நிலை* : கேணி, கடல்[]
* *ஊர்*: பாக்கம், பட்டினம்

நெய்தல் நிலத்தின் உரிப்பொருட்கள்
--------------------------------

* *அக ஒழுக்கம்* : இரங்கல்
* *புற ஒழுக்கம்* : தும்பை

மேற்கோள்கள்
-----------

1. ↑  "ஐந்திணை". .
2. ↑  "TVU-". 2021-08-17. .

| தமிழர் நிலத்திணைகள் |
| --- |
| குறிஞ்சி | முல்லை | மருதம்  | நெய்தல்  | பாலை  |
**கருந்தலை தையல்சிட்டு** (*Black-headed tailorbird*)(***ஆர்தோடோமசு நிக்ரிசெப்சு***) என்பது *சிசுடிகோலிடே* குடும்பத்தில் உள்ள ஒரு பாடும் பறவை சிற்றினமாகும். இது முன்னர் "பழைய உலக சிலம்பன்" கூட்டத்தில் சேர்க்கப்பட்டது. பாலின வேறுபாடு முதிர்வடைந்த பறவைகளின் இறகமைப்பில் காணப்படுவதில்லை.

இது தென்கிழக்கு பிலிப்பீன்சு தீவுகளான (கிழக்கு) மின்டானாவோ, தினகட் மற்றும் சியர்காவோவில் காணப்படுகிறது. தினகட் மற்றும் சியர்காவ் மாதிரிகள் பிரகாசமான, மஞ்சள் நிற வயிற்றுப்புற இறகுகள் மற்றும் *ஆ. நிக்ரிசெப்சு இலுமினோசசு* என விவரிக்கப்பட்டுள்ளன.

மேற்கோள்கள்
-----------

1. ↑  Halley, Matthew R. (2022-12-02). "A new subspecies of Black-headed Tailorbird Orthotomus nigriceps (Cisticolidae) and clarification of age-related plumage sequences". *Journal of Asian Ornithology* **38**: 129–134. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2013309
* விக்கியினங்கள்: Orthotomus nigriceps
* BirdLife: 22715009
* ஈபேர்டு: whbtai1
* EoL: 917860
* GBIF: 2493027
* iNaturalist: 15358
* IRMNG: 10210976
* ITIS: 561733
* IUCN: 22715009
* என்.சி.பி.ஐ: 1200316
* Xeno-canto: Orthotomus-nigriceps

 |
**ஏரிகாத்த ராமர் கோயில்** (Eri-Katha Ramar Temple), சென்னை – திண்டிவனம் நெடுஞ்சாலையில், செங்கல்பட்டு மாவட்டத்தில், மதுராந்தகம் பேருந்து நிலையத்தின் அருகில் அமைந்துள்ளது. ராமபிரான் சீதையை மீட்க இலங்கை செல்லும் போது விபண்டக முனிவரின் ஆசிரமத்தில் சில நாட்கள் தங்கியிருந்தார். முனிவரின் வேண்டுதல்படி, அயோத்தி திரும்பும்போது சீதையுடன் கல்யாண கோலத்தில் காட்சி தந்தார். விபண்டக முனிவர் கோயில் கருவறையிலேயே உள்ளார். சுவாமி சன்னதிக்கு வலப்புறம் ஜனகவல்லித் தாயார் சன்னதி உள்ளது. திருமழிசை ஆழ்வார் மற்றும் இராமானுஜர் இக்கோயில் தலத்திற்கு தொடர்புடையவர்கள்.

பெயர்க் காரணம்
--------------

பிரித்தானிய இந்தியப் பேரரசு காலத்தில், மதுராந்தகம் பகுதியில் அடை மழை பெய்து வெள்ளம் சூழ்ந்தது. மதுராந்தகம் ஏரி உடைந்து விடும் சூழ்நிலை வந்தது. மக்கள் அங்குள்ள கோயிலில் குடிகொண்ட கோதண்டராமரிடம் வேண்ட, மதுராந்தகம் ஏரி மழை வெள்ளத்திலிருந்து காக்கப்பட்டதாகவும் அது முதல் அக்கோயிலுக்கு *ஏரி காத்த ராமர் கோயில்* என்று பெயராயிற்று என்பது மரபு வரலாறு.

திருவிழாக்கள்
-------------

* ராம நவமி மிகவும் விசேஷத்துடன், ஒரே நாளில் ஐந்து வித அலங்காரங்களுடன் சிறப்பாகக் கொண்டாடப்படுகிறது. தேர்த்திருவிழாவும் நடக்கிறது.
* ஆனிமாத பிரமோற்சவத்தில், இராமர் புஷ்பக விமானம் போல் அமைக்கப்பட்ட ஒரு தேரிலும், உற்சவர் கருணாகரப் பெருமாள் வேறு தேரிலும் உலா வருவர்.

மேற்கோள்கள்
-----------

1. ↑
2. ↑

வெளி இணைப்புகள்
---------------

* வேங்கடம் முதல் குமரி வரை /மதுராந்தகத்துக் கருணாகரன்
* அருள்மிகு ஏரிகாத்த ராமர் (எ) கோதண்டராமர் திருக்கோயில் - மதுராந்தகம்
[*தொடர்பிழந்த இணைப்பு*]
* ஏரிகாத்த ராமர் கோயில்
[*தொடர்பிழந்த இணைப்பு*]
குறியாக்கவியல் மறைக் குறியீட்டு அலகு அல்லது இணையத் துண்டம் (**block cipher)** என்பது துண்டம் எனப்படும் பிட்களின் நிலைநீளக் குழுக்களாகச் செயல்படும் ஒரு தீர்மானகரமான வழிமுறை அலகு ஆகும். இவை பல குறியாக்க நெறிமுறைகள் அடிப்படையிலான கட்டுமான அலகுத் தொகுதிகளாகும். இவை தரவுகளைத் தேக்கி வைப்பதிலும் பரிமாறுவதிலும் தரவுப் பாதுகாப்பைப் பேணுவதிலும் குறியாக்கம் வழி உருவாக்கப்படும் ஏற்பு வரன்முறை அலகுகளாகும்.

ஒரு மறைக்குறியீட்டலகு அத்துண்டங்களை மாறாத உருமாற்றமாக பயன்படுத்துகிறது. ஒரு பாதுகாப்பான மறைக்குறியீட்டு அலகு கூட ஒரு நிலையான [[விசைக்குவை]]யைப் பயன்படுத்தி ஒரு தொகுதி தரவை மட்டுமே ஒரு நேரத்தில் குறியாக்குவதற்கு ஏற்றது. மறைதிறமும் நம்பகத்தன்மையும் சார்ந்த பாதுகாப்பு இலக்குகளை அடைய பாதுகாப்பான வழியில் அவற்றை மீண்டும் மீண்டும் பயன்படுத்த இசையும்படி பல செயல்பாட்டு முறைகள் வடிவமைக்கப்பட்டுள்ளன. இருப்பினும் , இவை உலகளாவிய ஹாஷ் செயல்பாடுகள் மற்றும் சூடோரேண்டம் எண் உருவாக்கிகள் போன்ற பிற குறியாக்க நெறிமுறைகளில் கட்டுமான அலகுகளாகவும் இடம்பெறலாம்.

மேலும் காண்க
------------

* சைபர் பாதுகாப்பு சுருக்கம்
* குறியாக்கவியல் தலைப்புகள்
* XOR மறைக்குறியீடு

மேற்கோள்கள்
-----------

மேலும் வாசிக்க
--------------

வெளி இணைப்புகள்
---------------
**ஜோர்ஜினா அமொரோசு சாக்ரெரா** (ஆங்கில மொழி: *Georgina Amorós Sagrera*) (பிறப்பு: 30 ஏப்ரல் 1998) என்பவர் எசுப்பானிய நாட்டு நடிகை ஆவார். இவர் நெற்ஃபிளிக்சு நாடகத் தொடரான எலைட் மற்றும் 'லாக்டு அப்' போன்ற தொடர்களில் நடித்ததன் மூலம் மிகவும் பிரபலமானவர்.

ஆரம்பகால வாழ்க்கை
-----------------

ஜோர்ஜினா அமொரோசு என்பவர் 30 ஏப்ரல் 1998 அன்று பார்செலோனாவில் பிறந்தார். இவரால் கட்டலான், எசுப்பானியம், பிரஞ்சு மற்றும் ஆங்கிலம் போன்ற மொழிகளை சரளமாக பேச முடியும்.

### செயற்பாடுகள்

இவர் ஒரு பெண்ணியவாதி மற்றும் தற்பாலினர் பாகுபாட்டிற்கு எதிரான பிரச்சாரம் மற்றும் எசுப்பானியாவில் உள்ள இளைஞர்களை தங்கள் வாக்குகளைப் பயன்படுத்த ஊக்குவிப்பதன் மூலம் 'போர் உன் சோலோ வோட்டோ' (ஒரு வாக்கு மூலம்) என்ற பிரச்சாரத்தை உருவாக்கினார்.

மேற்கோள்கள்
-----------

1. ↑  "Georgina Amorós" (in es). .
2. ↑  "Georgina Amorós: la actriz de "Vis a Vis" que se sumó a la segunda temporada de "Élite"" (in es). .
3. ↑  "Élite: ¿Qué tienen en común Cayetana y Georgina Amorós?" (in es-ES). .

வெளி இணைப்புகள்
---------------

* ஜோர்ஜினா அமொரோசு ஐ.எம்.டி.பி இணையத்தளத்தில்
**சர்வேயர் 3** (**Surveyor 3) என்பது**1967 ஆம் ஆண்டில் நிலாவின் மேற்பரப்பை ஆராய அனுப்பப்பட்ட அமெரிக்க ஆளில்லா சர்வேயர் திட்டத்தின் மூன்றாவது தரையிறங்கி ஆகும். மேற்பரப்பு - மண் பதக்கூறு அகழ்வை கொண்டு செல்லும் முதல் பணி இதுவாகும்.

சர்வேயர் 3 அப்பல்லோ 12 விண்வெளி வீரர்களான பீட்டே கான்ராடு மற்றும் ஆலன் பீன் ஆகியோரால் நவம்பர் 1969 இல் பார்வையிடப்பட்டது. மேலும் மற்றொரு உலகில்(வானியல்சார் பொருளில்) மனிதர்கள் பார்வையிட்ட ஒரே ஆய்வு இதுவாகும். அப்பல்லோ 12 விண்வெளி வீரர்கள் சர்வேயர் 3 இன் தொலைக்காட்சி படக்கருவி உட்பட உறுப்புகளை அகற்றி , அவற்றை ஆய்வுக்காக புவிக்கு அனுப்பினர்.

நிலாப் புலனாய்வு சுற்றுகலன்
---------------------------

2009 இல் நிலாப் புலனாய்வு சுற்றுகலனால் புகைப்படம் எடுக்கப்பட்ட தரையிறங்கும் களம்
2009 ஆம் ஆண்டில் , நிலாப் புலனாய்வு சுற்றுகலனால் (LRO) சர்வேயர் 3 தரையிறங்கும் களத்தைச் சில விவரங்களில் புகைப்படம் எடுத்தது. இதில் சுற்றியுள்ள விண்வெளி வீரர்களின் காலடிகளையும் காணலாம். 2011 ஆம் ஆண்டில் LRO குறைந்த உயரத்தில் தரையிறங்கும் இடத்திற்குத் திரும்பி உயர்பிரிதிறன் கொண்ட புகைப்படங்களை எடுத்தது.

மேலும் காண்க
------------

* கோள் பாதுகாப்பு
* நிலாவில் உள்ள செயற்கை பொருட்களின் பட்டியல்

மேற்கோள்கள்
-----------

1. ↑  "Lunar Reconnaissance Orbiter images of the Surveyor 3 landing site". .
2. ↑  "Lunar Reconnaissance Orbiter returns to the Apollo 12/Surveyor 3 landing site in 2011". .

வெளி இணைப்புகள்
---------------

* சர்வேயர் திட்ட முடிவுகள் (PDF) 1969
* அப்பல்லோ 12 வழங்கிய சர்வேயர் 3 பொருள், புகைப்படங்களின் பகுப்பாய்வு (PDF) 24 MB 1972
* சர்வேயர் 3 படங்கள் நிலா, கோள் நிறுவனத்தில்
* சர்வேயர் தளம் III நிலா கோள் நிறுவனத்தில் நிலா வரைபடம்
* சர்வேயர் தளம் III நிலா கோள் நிறுவனத்தில் நிலா நிழற்பட வரைபடம்
**பா. இளங்கோவன்** என்ற இயற்பெயர் கொண்ட **இளங்கோ கிருஷ்ணன்** (பிறப்பு: 15 மார்ச் 1979) ஒரு தமிழ்நாட்டு எழுத்தாளர், கவிஞர், மற்றும் திரைப்படப் பாடலாசிரியர் ஆவார். இலக்கியம், இதழியல், திரைப்படம் என மூன்று வெளிகளில் இயங்கிக்கொண்டிருப்பவர். குறிப்பாக இலக்கியத்தில் கவிதை, சிறுகதை, நுண்கதை என்ற படைப்பாக்க வடிவங்களிலும் விமர்சனத்திலும் இயங்கிவருபவர். தத்துவம், வரலாறு, சமூகவியல் ஆகிய துறைகளிலிம் இவர் பங்களித்துள்ளார். இயக்குநர் மணிரத்தினத்தின் *பொன்னியின் செல்வன் 1* (2022) திரைப்படத்தில் பாடலாசிரியாகப் பணியாற்றியுள்ளார். இரண்டு பாகங்களாக வெளிவரும் இப்படத்தில் 10 பாடல்கள் எழுதியுள்ளார்.

பிறப்பு
-------

கோவை மாவட்டத்தில் பாப்பநாயக்கன் பாளையம் எனும் ஊரில் 1979 ஆம் ஆண்டு மார்ச் 15 ஆம் நாள் பிறந்த இளங்கோ கிருஷ்ணனின் இயற்பெயர் பா.இளங்கோவன். இவரின் தந்தை பெயர் ச.பாலகிருஷ்ணன், தாயார் பெயர் பா.சரஸ்வதி.

கல்வி
-----

பாப்பநாயக்கன் பாளையத்திலுள்ள உள்ள சி.எஸ்.ஐ தொடக்கப்பள்ளியில் தனது கல்வியைத் தொடங்கிய இவர் ஆர்.கே.ஸ்ரீ ரங்கம்மாள் கல்வி நிலையத்தில் தனது உயர்நிலைக்கல்வியையும் இராமநாதபுரம் மாநகராட்சி ஆண்கள் மேல்நிலைப்பள்ளியில் மேநிலைக்கல்வியையும் கற்றுள்ளார்.மேலும் இவர், பட்டயக்கணக்காயர் கல்வியும் அண்ணாமலைப் பல்கலைக்கழகத்தில் வணிகவியலில் இளங்கலைப் பட்டமும் பெற்றிருக்கிறார்.

பணி
---

ஆனந்த விகடனில் உதவியாசிரியாராக இருந்த இவர், ‘விகடன் தடம்’ என்ற இலக்கிய இதழ் தொடங்கப்பட்ட போது அதன் ஆசிரியர் குழுவில் ஒருவராக இருந்தவர். தொடர்ந்து சன் குழுமத்தின் நாளிதழான தினகரன் பத்திரிகையிலும் பின்னர் குங்குமம் பத்திரிக்கையிலும் பணிபுரிந்து வருகிறார்.

நூல்கள்
-------

1. காயசண்டிகை (கவிதைகள்)
2. பட்சியன் சரிதம் (கவிதைகள்)
3. பஷீருக்கு ஆயிரம் வேலைகள் தெரியும் (கவிதைகள்)
4. வியனுலகு வதியும் பெருமலர் (கவிதைகள்)
5. மருதம் மீட்போம் (விவசாய வரலாறு தொடர்பான கட்டுரைகள்)

விருதுகள்
---------

* தேவமகள் அறக்கட்டளை விருது (2007)
* சென்னை இலக்கிய விருது (2015)
* வாசக சாலை இலக்கிய விருது (2021)

சிறப்புகள்
----------

கவிதை, சிறுகதை, நாவல், விமர்சனம், திரைப்பாடல் எனப் பல தளங்களில் இயங்கிக்கொண்டிருக்கும் இவரின் படைப்புகள் ஆங்கிலம், மலையாளம், இந்தி, பெங்காலி, கன்னடம் ஆகிய மொழிகளில் மொழிபெயர்க்கப்பட்டிருக்கிறது. இவரின் நுண்கதையான ‘ஒற்றைக்குரல்" தமிழ்நாடு அரசின் பதினொன்றாம் வகுப்புப் பாடத்திட்டத்தில் சிறப்புத் தமிழ் பாடத்தில் பாடமாக வைக்கப்பட்டிருக்கிறது.
 மேலும் இவரின் கவிதையான அகத்தியம் என்பதில் ஒரு பகுதி பத்தாம் வகுப்பு மாணவர்களுக்குப் பாடமாக வைக்கப்பட்டிருக்கிறது. கவிஞர் இசை என்பவருடன் இணைந்து 'கருக்கல்' என்ற சிற்றிதழை நடத்தியவர். விகடன் தடம் இதழிலும் பணியாற்றியிருக்கிறார்.

மேற்கோள்கள்
-----------

1. ↑
2. ↑
3. ↑
4. ↑
5. ↑   பாடநூல் மற்றும்
கல்வியியல் பணிகள் கழகம்

வெளியிணைப்புகள்
---------------

* 
*
**பேட்ரோனைட்டு** (*Patrónite*) என்பது VS4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். வனேடியத்தின் சல்பைடு கனிமமான இது பொதுவாக V4+(S22−)2 என்ற அயனிகளின் சேர்க்கையாக விவரிக்கப்படுகிறது. கட்டமைப்பு ரீதியாக இக்கனிமம் வனேடியம் மையங்களுக்கு இடையே மாற்று பிணைப்பு மற்றும் பிணைப்பு இல்லாத தொடர்புகளைக் கொண்ட ஒரு "நேரியல்-சங்கிலி" சேர்மமாகும். வனேடியம் எண்முக-ஒருங்கிணைப்பால் பிணைக்கப்பட்டுள்ளது. இது இந்த உலோகத்திற்கான ஒரு அசாதாரண வடிவவியலாகும்.

பேட்ரோனைட்டு கனிமம் முதன்முதலில் 1906 ஆம் ஆண்டில் பெரு நாட்டின் செரோ டி பாசுகோ மண்டலத்தில் இயூனின் நகருக்கு அருகே உள்ள மினாசு ராக்ரா வனேடியம் சுரங்கத்தில் கண்டுபிடிக்கப்பட்டது. பெருவியன் நாட்டின் உலோகவியலாளரான ஆண்டெனார் ரிசோ பேட்ரன் (1866-1948) நினைவாக கனிமத்திற்கு பேட்ரோனைட்டு என்று பெயரிடப்பட்டது. இந்த கனிமப் படிவுகளை இவரே கண்டுபிடித்தார். பெருவில் காணப்பட்ட நிலக்கீல் எண்ணெய் படிவுகளின் பிளவுகளில் அசுபால்ட்டு என்ற பாறை எண்ணெயின் வழிப்பெறுதி போல பேட்ரோனைட்டு கண்டுபிடிக்கப்பட்டது. இதனுடன் தொடர்புடைய தாதுக்களாக கந்தகம், பிராவோயிட்டு, பைரைட்டு, மினாசுராக்ரைட்டு, இசுடான்லைட்டு, தவோர்னிகைட்டு, குவார்ட்சு மற்றும் வனேடியத்தைக் கொண்டுள்ள பழுப்பு நிலக்கரி  ஆகியவை அறியப்படுகின்றன. உருசியாவின் யூரல் மலைத்தொடரின் துருவப்பகுதியிலுள்ள பைகோய் மலைத்தொடரில் பாயும் மத்திய சிலோவா-யாக்கா நதியின் யுசுகினைட்டு பள்ளத்தாக்கு மற்றும் நமீபியாவில் உள்ள சுமேப் சுரங்கத்தில் இருந்தும் பேட்ரோனைட்டு கிடைக்கிறது.

மேற்கோள்கள்
-----------

1. ↑  Mineralienatlas
2. 1 2 3  Mindat.org
3. 1 2 3  Handbook of Mineralogy
4. ↑  Webmineral data
5. ↑  Vaughan, D. J.; Craig, J. R. "Mineral Chemistry of Metal Sulfides" Cambridge University Press, Cambridge: 1978. ISBN 0-521-21489-0.
6. ↑  Allmann, R.; Baumann, I.; Kutoglu, A.; Rosch H.; Hellner E. (1964). "Die Kristallstruktur des Patronits V(S2)2 ". *Naturwissenschaften* **51** (11): 263–264. doi:10.1007/BF00638454. Bibcode: 1964NW.....51..263A. .
**பிரதாப் மாணிக்கியா** (*Pratap Manikya*) (இறப்பு சுமார் கி.பி. 1487) 15 ஆம் நூற்றாண்டின் பிற்பகுதியில் திரிபுரா இராச்சியத்தை ஆண்ட மாணிக்கிய வம்சத்தைச் சேர்ந்த அரசனாவார்

பிரதாப் மாணிக்கியா, திரிபுராவின் வரலாற்றைக் கூறும் *இராஜ்மாலா*வில் முதலாம் தர்ம மாணிக்கியாவின் மகன் எனக் கூறப்பட்டாலும்,  பின்னர் வந்த தரவுகள் இது காலவரிசைப்படி சாத்தியமற்றது என்பதை நிரூபித்தது.  அதற்கு பதிலாக இவர் தர்ம மாணிக்கியாவின் பேரன் என்றும், இவரது தந்தை முதலாம் இரத்தின மாணிக்கியா என்றும் நிறுவப்பட்டது.  பிரதாப்பின் ஆட்சியின் ஆண்டுகள் குறித்தும் நிச்சயமற்ற நிலைகள் இருந்தன. இவரது ஆட்சியின் போது அச்சிடப்பட்டதாகக் கூறப்படும் ஒரு நாணயம் சக 1412 (1490 கி.பி.) ஆண்டைக் கொண்டுள்ளது. இருப்பினும் நவீன பாணி எழுத்துக்கள் அதன் நம்பகத்தன்மை குறித்து சந்தேகத்திற்கு வழிவகுத்தது.  பிரதாப்பின் உடனடி வாரிசுகள் முறையே 1488 மற்றும் 1489 ஆம் ஆண்டுகளில் நாணயங்களை அடித்தனர் என்பதும் குறிப்பிடத்தக்கது. 

இவரது மூத்த சகோதரர் தான்ய மாணிக்கியா முக்கிய இராணுவ தளபதிகளின் ஆதரவுடன் இவருக்கு எதிராக உள்நாட்டுப் போரை நடத்தினார்.  *இராஜ்மாலா*வின் கூற்றுப்படி, அவரது துரோகத்தின் காரணமாக, பிரதாப் இந்த பிரபுக்களின் ஆதரவை விரைவில் இழந்தார். அவர்கள் இவருக்கு எதிராக ஒரு சதியைத் தொடங்கினர். பிரதாப் இரவில் தூங்கும் போது கொல்லப்பட்டதாக "இராஜ்மாலா" கூறுகிறது. 

சிறுவயதான முதலாம் விசய மாணிக்கியா (இவரது மகனாக இருக்கலாம்) மற்றும் பிரதாப்பின்  சகோதரர் முகுத் மாணிக்கியா ஆகியோரால் இவருக்குப் பின் அடுத்தடுத்து பதவியேற்றனர். சிம்மாசனம் இறுதியாக தன்யாவின் மீது குடியேறியது. இவருடைய நீண்ட ஆட்சி 1515 வரை நீடித்தது.

குறிப்புகள்
-----------

1. ↑  இராணுவத் தளபதி தைத்யநாராயணன் பிரதாப்பின் சாத்தியமான மகனான முதலாம் விசய மாணிக்கியாவின் தாய்வழி மாமன் என்று கூறப்படுகிறது.
2. ↑  பிரதாப்கரின் சுல்தானான பாசித்தை மணந்தார்.

சான்றுகள்
---------

1. ↑  Roychoudhury, Nalini Ranjan (1983). *Tripura through the ages: a short history of Tripura from the earliest times to 1947 A.D.*. Sterling. பக். 16. .
2. ↑  Achyut Charan Choudhury (2000) (in Bangla). *Srihatter Itibritta: Purbangsho*. கொல்கத்தா: Kotha. பக். 291. .
3. ↑  Durlabhendra. *Sri Rajmala*.
4. ↑  Saha, Sudhanshu Bikash. *Tribes of Tripura: A Historical Survey*.
5. 1 2  Gan-Chaudhuri, Jagadis. *Tripura, the land and its people*.
6. ↑  Bose, S.K. (1989). "A Silver Coin of Dhanya Manikya". *The Journal of the Numismatic Society of India* (Numismatic Society of India, P.O. Hindu University.) **51**: 35. .
7. ↑  (Choudhury 2000)
8. ↑  (Durlabhendra, Sukheshwar & Baneshwar 1999)
9. ↑   *This Beautiful Indian: Tripura*. .
**அமிதவ் கோஷ்** ***Amitav Ghosh*** (பிறப்பு 11 ஜூலை 1956) ஓர் இந்திய எழுத்தாளர். ஐம்பத்தைந்தாவதாக 2018 ஆம் ஆண்டில் இந்தியாவின் மிக உயரிய இலக்கிய விருதான ஞானபீட விருதை வென்றார். கோஷின் லட்சிய நாவல்களில் குறிப்பாக இந்தியா மற்றும் தெற்காசியா மக்களின் தேசிய மற்றும் தனிப்பட்ட அடையாளத்தின் தன்மையை ஆராய சிக்கலான கதை உத்திகள் பயன்படுத்தப்பட்டிருக்கின்றன. அவர் வரலாற்று புனைகதைகளை எழுதியுள்ளார்.காலனித்துவம் மற்றும் காலநிலை மாற்றம் போன்ற தலைப்புகளைப் பற்றி விவாதிக்கும் புனைக்கதை அல்லாத படைப்புகளையும் எழுதியுள்ளார்.

கோஷ் டெஹ்ராடூனில் உள்ள தி டூன் பள்ளியில் பயின்றார், மேலும் ஆக்ஸ்போர்டு பல்கலைக்கழகத்தில் சமூக மானுடவியலில் முனைவர் பட்டம் பெற்றார். இவர் புது தில்லியில் உள்ள *இந்தியன் எக்ஸ்பிரஸ்* செய்தித்தாள் மற்றும் பல கல்வி நிறுவனங்களில் பணியாற்றினார். அவரது முதல் நாவலான *தி சர்க்கிள் ஆஃப் ரீசன்* 1986 இல் வெளியிடப்பட்டது, இதனைத் தொடர்ந்து *தி ஷேடோ லைன்ஸ்* மற்றும் *தி க்ளாஸ் பேலஸ் உள்ளிட்ட கற்பனையான நாவல்களையும் எழுதினார்.* 2004 மற்றும் 2015 க்கு இடையில், அவர் <i id="mwLQ">இபிஸ் டிரைலாசி</i> பற்றி எழுதினார், இது முதல் ஓபியம் போரின் உருவாக்கம் மற்றும் தாக்கங்களைப் பற்றிப் பேசுகின்றது. அவரது புனைகதை அல்லாத படைப்புகளில் *இன் ஆண்டிக் லாண்ட்* மற்றும் *தி கிரேட் டிரேஞ்ச்மென்ட்: கிலைமேட் சேஞ்ச் அன்டு தி அன்திங்கபில்* போன்றவை அடங்கும்.


1. ↑  Ghosh, Amitav பரணிடப்பட்டது 5 ஆகத்து 2011 at the வந்தவழி இயந்திரம், *Encyclopædia Britannica*
பிரணாய் ராய்
**பிரணாய் ராய்** (15 அக்டோபர் 1949) என்பவர் செய்தியாளர், ஊடகவியலாளர், தேர்தல் கணிப்பாளர், பொருளியலாளர் எனப் பன்முகத் திறன் கொண்டவர். என்டிடிவி என்னும் தொலைக்காட்சியின் நிறுவனரும் தலைவரும் ஆவார்.

பிறப்பும் படிப்பும்
-------------------

வங்கத் தந்தைக்கும், ஐரீசு தாய்க்கும், மகனாக கொல்கத்தாவில் பிறந்த பிரணாய் ராய்; தேராதூன் பள்ளியில் பயின்றவர். பின்னர், லண்டன் பல்கலைக்கழக அரசி மேரிக் கல்லூரியில் பொருளியல் பயின்று பட்டம் பெற்று, தில்லி பொருளியல் பள்ளியில் முனைவர் பட்டமும் பெற்றார்.

பணிகள்
------

1988-ம் ஆண்டு பிரணாய் ராய், தம் மனைவி ராதிகா ராயுடன் சேர்ந்து என்டிடிவி தொலைக்காட்சி சேவை நிறுவனத்தைத் தொடங்கினார். தூர்தர்சன், பிபிசி, ஆகியவற்றில் இந்தியத் தேர்தல்களைப் பற்றி திறனாய்வு செய்யும் பணியில் ஈடுபட்டார். *பிரைஸ் வாட்டர் அவுஸ் கூப்பர்ஸ்* என்னும் கணக்கியல் மற்றும் தணிக்கை செய்யும் பன்னாட்டு நிறுவனத்தில் அறிவுரையாளராகப் பொறுப்பேற்றார். இந்திய அரசின் நிதித் துறையின் ஆலோசகராகவும் பணி செய்தார். வாசிங்டனில் உள்ள வெளிநாட்டு உறவுகள் ஆலோசனை வாரியத்தில் இந்தியத் தொழில் அதிபர் முகேசு அம்பானி, பிரணாய் ராய் ஆகிய இரண்டு இந்தியர்கள் 2009-ம் ஆண்டில் இடம் பெற்றனர் என்பது குறிப்பிடத்தக்கது ஆகும்.

சான்றுகள்
---------

* 
*
**மரிபோசைட்டு** (*Mariposite*) என்பது K(Al,Cr)2(Al,Si)4O10(OH)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இது குரோமியம் நிறைந்த மைக்கா வகை கனிமமாகும். பொதுவாக காணப்படும் வெள்ளை டோலோமைட்டு பளிங்குப் பாறைக்கு இது கவர்ச்சிகரமான பச்சை நிறத்தை அளிக்கிறது. அமெரிக்காவின் கலிபோர்னியாவில் உள்ள மரிபோசாவில் கிடைத்த காரணத்தால் கனிமத்திற்கு மரிபோசைட்டு எனப் பெயரிடப்பட்டது. ஐக்கிய அமெரிக்காவின் சியேரா நிவாடா மலைத்தொடரிலும் பல இடங்களில் மரிபோசைட்டு கிடைக்கிறது. வாசிங்டன் மாநிலத்திலுள்ள மார்பிள்மவுண்ட்டு, கனடாவின் நியூஃபவுண்ட்லேண்டில் உள்ள சில இடங்கள், வடக்கு காசுகேடு போன்ற இடங்களிலும் ஐரோப்பாவிலும் மரிபோசைட்டு கிடைக்கிறது. இங்கெல்லாம் மரிபோசைட்டு கனிமம் வர்ச்சினைட்டு என்ற பெயரால் அழைக்கப்படுகிறது. 

மரிபோசைட்டு அதிகாரப்பூர்வமாக வகைப்படுத்தப்பட்ட கனிமமல்ல. ஆனால் குரோமியம் நிறைந்த ஃபெங்கைட்டு வகை கனிமமாகும். அதிக சிலிக்கா வகை மசுகோவைட்டு என்றும் இது அறியப்படுகிறது. குரோமியம்தான் இதன் தனித்துவமான பச்சை நிறத்தை இதற்கு அளிக்கிறது.

மாரிபோசைட்டு என்ற சொல் பச்சை மைக்கா காணப்படும் கல்லையும் குறிக்கிறது. இந்த கல் ஓர் உருமாற்ற வகை பாறையாகும். இதில் பல்வேறு அளவுகளில் டோலமைட்டு மற்றும் குவார்ட்சு கனிமங்கள் கலந்துள்ளன. குவார்ட்சின் பெரிய அளவு விகிதங்கள் இதற்கு மிகவும் கவர்ச்சிகரமான, ஒளி ஊடுருவக்கூடிய தோற்றத்தை அளிக்கின்றன. இதனால் சுவர்கள், நினைவுச்சின்னங்கள் மற்றும் பாலங்களில் அலங்கார கட்டுமானப் பொருளாகப் பயன்படுத்தப்படுகிறது. இது நகைகள் தயாரிப்பிலும் பயன்படுத்தப்படுகிறது.

மேற்கோள்கள்
-----------

1. ↑  "Mariposite". .
2. ↑  Mariposite by Hobart M. King, Geology.com

புற இணைப்புகள்
--------------

* Mariposite from the Alameda Mine by Mindat
**பாட்னா படகு விபத்து** என்பது இந்தியாவின் பீகார் மாநில தலைநகரான பாட்னாவில் கங்கை நதியில் 14 சனவரி, 2017 அன்று படகு கவிழ்ந்து விபத்துக்குள்ளானதைக் குறிப்பதாகும்.

படகு கவிழ்ந்து விபத்துக்குள்ளானதில் குறைந்தபட்சம் 25 பேர் நீரில் மூழ்கி உயிரிழந்தனர் எனக்கருதப்படுகிறது மற்றும் பலர் காணவில்லை. படகு கவிழ்ந்த போது படகு கரையை அடைய இருந்தது.

சம்பவம்
-------

பீகார் மாநிலத்தில் மகர சங்கராந்தி பண்டிகையை முன்னிட்டு மாநில அரசின் சுற்றுலாத் துறை சார்பில் கங்கை நதித் தீவில் ஏற்பாடு செய்யப்பட்டிருந்த திருவிழாவிற்கு சென்று திரும்பிக் கொண்டிருந்தபோது இந்த விபத்து ஏற்பட்டது. இச்சம்பவம் பாட்னாவின் என்.ஐ.டி கணவாய் பகுதியில் ஏற்பட்டது

காரணம்
------

படகில் அளவுக்கு அதிகமான நபர்களை ஏற்றியதே விபத்திற்கான காரணமாக கூறப்படுகிறது.

நிவாரணம்
--------

இந்தியப் பிரதமர் தேசிய நிவாரண நிதியிலிருந்து (PMNRF), இறந்தவரின் குடும்பத்தினருக்கு தலா ₹ 2 லட்சமும் மற்றும் சம்பவத்தில் தீவிரமாக காயமடைந்தவருக்கு ₹ 50 ஆயிரம் அறிவிக்கப்பட்டது. பீகார் அரசு உயிரிழந்தவர்களின் உறவினர்களுக்கு ₹ 4 லட்சம் இழப்பீடு வழங்கப்படும் என அறிவித்தது.

மேற்கோள்கள்
-----------

1. 1 2 3  "Patna Boat Tragedy: 24 Dead, PM Narendra Modi Announces Compensation". NDTV. 15 January 2017.. பார்த்த நாள்: 15 January 2017.
2. 1 2 3  "Accident: At least 21 Drown, Several Missing; Nitish Orders Probe". News 18 India. 14 January 2017.. பார்த்த நாள்: 14 January 2017.
3. 1 2  "Patna boat capsize incident: Death toll rises to 21, Rs 4 lakh compensation each to be given to kin of deceased persons". News Nation. 14 January 2017.. பார்த்த நாள்: 14 January 2017.
4. ↑  "Several feared dead in Patna boat accident". The Hindu. 14 January 2017.. பார்த்த நாள்: 14 January 2017.
5. ↑
6. ↑  "Bihar boat tragedy: PM Modi announces ex-gratia of Rs 2 lakh". Indian Express. 15 January 2017.. பார்த்த நாள்: 15 January 2017.
**மகாபைரவர் கோயில்** (**Mahabhairav Temple)**இந்தியாவின் அஸ்ஸாமில் உள்ள தேஜ்பூர் நகரின் வடக்குப் பகுதியில் உள்ள ஒரு மலையில் அமைந்துள்ளது. பழமையான இந்த சிவன் கோவில் முதலில் கல்லால் கட்டப்பட்டது. ஆனால், தற்போதுள்ள சிவன் கோவில் புதுப்பிக்கப்பட்டு பைஞ்சுதைப் பூச்சால் கட்டப்பட்டுள்ளது. அஹோம் ஆட்சியின் போது, குறிப்பாக துங்குங்கியா வம்சத்தின் மன்னர்கள் இந்த கோயிலுக்கு ஏராளமான நிலத்தை நன்கொடையாக அளித்தனர். மேலும் கோயிலைக் கவனிக்க பூசாரிகளை நியமித்தனர். சோனித்பூர் துணை ஆணையர் தலைமையிலான நிர்வாகக் குழுவின் மூலம் இந்த கோயிலை இப்போது அசாம் அரசு நிர்வகிக்கிறது. இந்து மதத்தின் சைவக் கிளையின் ஆண்டு விழாவான மகா சிவராத்திரி கோயில் வளாகத்தில் வெகு தொலைவில் இருந்து வரும் பக்தர்களுடன் விமரிசையாகக் கொண்டாடப்படுகிறது. லட்டு, கஞ்சாவின் உண்ணக்கூடிய தயாரிப்பு மற்றும் பால் மற்றும் மசாலாப் பொருட்களுடன் கலந்து, சடங்குகளின்படி சிவபெருமானுக்கு அர்ப்பணித்த பின்னர், பக்தர்களுக்கு பிரசாதமாக வழங்கப்படுகிறது. இந்த கோவிலில் பல்வேறு பூசைகளும் நடத்தப்பட்டு, முன்னோர்களின் ஆவி விடுவிக்கப்படுவதைக் குறிக்கும் விதமாக புறாக்களும் விடுவிக்கப்படுகின்றன.

புராணம்
-------

இந்த கோயில் சிவபெருமானுக்கு அர்ப்பணிக்கப்பட்டு பாணாசூரன் என்ற மன்னனால் கட்டப்பட்டது. இந்த கோயிலின் சிவலிங்கம் 'வாழும் கல்லால்' ஆனது என்று கூறப்படுகிறது. இது பல ஆண்டுகளாக மெதுவாக வளர்ந்து வருகிறது என்று சொல்லப்படுகிறது. இக்கோயிலில் சிவபெருமானை வழிபட்டதன் மூலம் பாணாசூரன் செழிப்பு அடைந்ததாக சிலர் நம்புகின்றனர்.

மேற்கோள்கள்
-----------

1. ↑  "Maha Bhairav Temple, Maha Bhairav Temple Assam, Maha Bhairav Temple in India". Indianmirror.com.. பார்த்த நாள்: 10 March 2013.
2. ↑  "Online Information about the Mahabhairav Temple of Assam". Assamspider.com.. பார்த்த நாள்: 10 March 2013.

வெளி இணைப்புகள்
---------------

* அதிகாரப்பூர்வ தளம்
**சௌத்திரி பிரம்ம பிரகாஷ் யாதவ்** (Chaudhary Brahm Prakash Yadav) (1918–1993) இந்திய விடுதலை இயக்க வீரர் ஆவார். மகாத்மா காந்தியைப் பின்பற்றி ஒத்துழையாமை இயக்கத்திலும், வெள்ளையனே வெளியேறு இயக்கத்தில் பங்கேற்று சிறை சென்றவர். சௌத்திரி பிரம்ம பிரகாஷ் யாதவ் வடகிழக்கு தில்லி அருகே சகுர்பூர் எனும் கிராமத்தில் விவசாய குடும்பத்தில் பிறந்தவர்.

இந்திய விடுதலைக்குப் பின்னர் இந்திய தேசிய காங்கிரசு கட்சியின் சார்பாக தில்லி மாநில முதலாவது முதலமைச்சராக 1952 முதல் 1955 முடிய பதவி வகித்தார். 
மேலும் இந்திய நடுவன் அரசில் உணவு, வேளான்மை மற்றும் கூட்டுறவு அமைச்சகத்தின் அமைச்சராகவும் பதவி வகித்தவர். சௌத்திரி பிரம்ம பிரகாஷ் யாதவ், இந்தியக் கிராமங்களில் பஞ்சாயத்து ராஜ் வளர்ச்சிகாக ஊராட்சி ஒன்றியங்கள் மற்றும் ஊராட்சிகளுக்கு அதிக அதிகாரம் வழங்கப் போராடியவர்.

இதனையும் காண்க
--------------

* தில்லி முதல்வர்கள்

மேற்கோள்கள்
-----------

1. ↑  "The Hindu : New Delhi News : Briefly". .
2. ↑  Latest Releases
3. ↑  "History of Delhi Legislative Assembly". Legislative Assembly of Delhi website. .
4. ↑  "Brahm Prakash: Delhi's first CM, ace parliamentarian". Hindustan Times. 27 September 2013.. பார்த்த நாள்: 2014-01-22.

வெளி இணைப்புகள்
---------------

* COMMEMORATIVE POSTAGE STAMP RELEASED
* Chaudhary Brahm Prakash Delhi Rajkiya Charak Ayurvedic Sansthan
* Leaders pay tribute to Delhi’s first CM
சுக்கிரவாரப்பட்டி (ஆங்கிலம்:Sukkiravarapatti), இந்தியாவின் தமிழ்நாடு மாநிலத்தில் அமைந்துள்ள விருதுநகர் மாவட்டத்தில் சிவகாசி ஊராட்சி ஒன்றியதுக்குட்பட்ட ஊராட்சி ஆகும் .

புவியியல்
---------

இவ்வூரின் அமைவிடம் 9.30° N 77.47° E ஆகும்.கடல் மட்டத்தில் இருந்து இவ்வூர் சராசரியாக 101 மீட்டர் (331 அடி) உயரத்தில் இருக்கின்றது.

மக்கள் வகைப்பாடு
----------------

இந்திய 2001 மக்கள் தொகை கணக்கெடுப்பின்படி 2,081 மக்கள் இங்கு வசிக்கின்றார்கள். இவர்களில் 50.36% ஆண்கள், 49.64% பெண்கள் ஆவார்கள்.

தொழில்
------

சுக்கிரவாரப்பட்டி பட்டாசு தொழிலுக்கு புகழ்பெற்ற ஊராகும்.இங்கு தீப்பெட்டி தொழிற்சாலைகளும் பட்டாசு தொழிற்சாலைகளும், கடதாசித் தொழிற்சாலைகளும் சிறியதும் பெரியதுமாக நிறைய இருக்கின்றன. சுக்கிரவாரப்பட்டி விவசாயமும் கொண்ட ஊராகும். இந்த ஊரில் வசிக்கும் மக்கள் தங்களின் தொழில் திறனை வைத்து திடமான நிலையினை எப்போதும் தக்க வைத்துகொண்டுள்ளனர். இந்தியாவின் தீப்பெட்டி உற்பத்தியிலும், பட்டாசு உற்பத்தியிலும் பெரும் பங்கு சுக்கிரவாரப்பட்டி கிராமப்புறங்களில் தான் தயாராகின்றன. மேலும் கடதாசித் தொழிற்சாலைகளும் இருக்கின்ற காரணத்தினால், இந்த ஊர் மக்களுக்கு முழுமையான வேலைவாய்ப்புகளை ஏற்படுத்தி கொடுத்துள்ளது.

போக்குவரத்து
------------

திருத்தங்கல், சிவகாசி மேலும் திருவில்லிபுத்தூர் போன்ற நகரபகுதிகளை இணைக்கும் பேருந்துகள் மற்றும் சிற்றுந்துகள் சுக்கிரவாரப்பட்டி வழியாக இயக்கப்படுகின்றன.

ஆதாரங்கள்
---------

1. ↑  "தமிழக ஆளுநர் பற்றிய குறிப்பு". தமிழ்நாடு அரசு. 2015.. பார்த்த நாள்: நவம்பர் 3, 2015.
2. ↑  "தமிழக முதலமைச்சர் பற்றிய குறிப்பு". தமிழ்நாடு அரசு.. பார்த்த நாள்: நவம்பர் 3, 2015.
3. ↑  "காப்பகப்படுத்தப்பட்ட நகல்". .
4. ↑
5. ↑  "காப்பகப்படுத்தப்பட்ட நகல்". .

வெளி இணைப்புகள்
---------------

* விக்கிமேப்பியாவில் சுக்கிரவாரப்பட்டி அமைவிடம்
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/தாவரம்|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**ஈரலுருத் தாவரங்கள்** (liverworts) என்பது பிரிவு பிரயோபைற்றாவைச் சேர்ந்த கலனிழையமற்ற தாவரங்களாகும். இவை ஏனைய பிரயோபைற்றுக்கள் போல தம் வாழ்க்கைக் காலத்தில் ஆட்சியுடைய ஒருமடிய புணரித்தாவரச் சந்ததியைக் கொண்டுள்ளன. அதாவது எம் கண்களுக்குப் புலப்படும் ஈரலுருத் தாவரங்கள் அனைத்தும் புணரித் தாவரங்களாகும். அனேகமானவை பிரிவிலி உடலமைப்பையும் சில இலை போன்ற கட்டமைப்புக்களையும் கொண்டுள்ளன. எனினும் எவற்றிலும் உண்மையான இலையோ, தண்டோ, வேரோ காணப்படுவதில்லை. நீர் மற்றும் கனியுப்புக்களின் அகத்துறிஞ்சலுக்காக வேர்ப்போலி என்னும் கட்டமைப்புக்கள் பிரிவிலி உடலிலிருந்து உருவாகும். 
ஈரலுருத் தாவரங்கள் பொதுவாகச் சிறியவை: 2–20 mm அகலமும், 10 cm நீளமுமாக இருக்கும். இவை உலகம் முழுவதும் ஈரலிப்பான பிரதேசங்களில் வாழ்கின்றன. இவற்றில் சில இனங்கள் மெய்ப்பாசிகளை ஒத்திருந்தாலும், இவற்றிலுள்ள ஒருகலத்தாலான வேர்ப்போலிகள் இவற்றை மெய்ப்பாசிகளிடமிருந்து வேறுபடுத்துகின்றன.

இயல்புகள்
---------

*Lunularia cruciata*
* பிரிவிலி உடலமைப்பு
* ஒளித்தொகுப்பு செய்து சுயாதீனமாக வாழும் ஆட்சியுடைய புணரித்தாவரம். சிலவற்றில் ஆண், பெண் புணரிகள் ஒரே தாவரத்தாலும், சிலவற்றில் வெவ்வேறு தாவரங்களாலும் உருவாக்கப்படுகின்றன.
* வித்தித்தாவரம் புணரித்தாவரத்தில் தங்கி வாழும் ஒடுக்கப்பட்ட சந்ததியாக உள்ளது.
* வித்தித்தாவரத்தின் வாழ்நாள் மிகவும் குறுகியது. வித்திகளை உருவாக்கியவுடன் இறந்து விடும்.
* இரட்டை சவுக்குமுளையுள்ள விந்துக்கள் புணரித்தாவரத்தினால் உருவாக்கப்படும். இது புற நீரின் உதவியுடன் முட்டையை நோக்கி நீந்திச் செல்லும்.

**வாழ்க்கை வட்டம்**:

ஈரலுருத் தாவரத்தின் வாழ்க்கை வட்டம்

மேற்கோள்கள்
-----------

1. ↑  Walker, Matt. "Fossils of earliest land plants discovered in Argentina". (BBC, Earth News, 2010).
**இரந்தீர் பிரசாத்து (Randhir Prasad) இந்தியாவைச் சேர்ந்த** ஓர் அரசியல்வாதியாவார். இவர் பீகாரில் உள்ள கிரீதிக்கு பகுதியைச் சேர்ந்த ஒரு தொழிலதிபரும் ஆவார். ஒரு பணக்கார குடும்பத்தின் மூன்று மகன்களில் ஒருவரான இவர் கிரீதிக்கு கல்லூரியில் மாணவர் சங்கத்தின் பொதுச் செயலாளராகப் பணியாற்றினார். 1971 ஆம் ஆண்டு முதல் கிரீதிக்கு நகராட்சியின் தலைவராக பணியாற்றினார். பீகார், உத்தரபிரதேசம் மற்றும் ஒரிசா உட்பட பல மாநிலங்களில் நூற்றுக்கணக்கான மதுபானக் கடைகளை இவர் வைத்திருந்தார். 

கிரீதிக்கில் , பிரசாத் ராபின் ஊடு போன்ற ஒரு நபராகக் காணப்பட்டார், உள்ளூர் சமூகத்திற்கான ஒரு கொடையாளியாக இவர் பெயர் பெற்றார். 1979 ஆம் ஆண்டு தன்பாத் மாவட்டத்தில் 233 பேர் கள்ளச்சாராயம் குடித்து இறந்ததை அடுத்து, இவரது நற்பெயர் ஊழலால் தடுமாற்றம் கண்டது. இருப்பினும், கிரீதிக்கில் இவரது நற்பெயர் உறுதியாகவே இருந்தது, மேலும் இவர் 1980 ஆம் ஆண்டு நடைபெற்ற பீகார் சட்டமன்றத் தேர்தலில் கிரீதிக்கு தொகுதிக்கு காங்கிரசு வேட்பாளராக பரிந்துரைக்கப்பட்டார். இவர் சட்டப் பேரவைத் தேர்தலில் போட்டியிட்டது அதுவே முதல் முறையாகும். 

இரந்தீர் பிரசாத்து மே 16, 1980 ஆம் ஆண்டு மே மாதம் 16 ஆம் தேதியன்று தேர்தலுக்கு இரண்டு வாரங்களுக்கு முன்பு, தனது 35 ஆவது வயதில் ஒரு சலை விபத்தில் இறந்தார்   கிரீதிக்கில் தேர்தல் தடை செய்யப்பட்டு 1981 ஆம் ஆண்டில் நடைபெற்றது.. இவரது விதவை மனைவி ஊர்மிளா தேவி அந்த தொகுதிக்கு வேட்பாளராக நிறுத்தப்பட்டார். எந்த அரசியல் அனுபவமும் இல்லாத தேவி, தற்போதைய இந்திய பொதுவுடமைக் கட்சியின் மூத்த அரசியல்வாதியான சதுரானன் மிசுராவை 55.71% வாக்குகள் பெற்று தோற்கடித்தார்.

மேற்கோள்கள்
-----------

1. 1 2 3 4  Mishra, S. N. L. M. Prasad, and Kushal Sharma. *Tribal Voting Behaviour: A Study of Bihar Tribes*. New Delhi: Concept Pub. Co, 1982. pp. 75-76
2. ↑  Mishra, S. N. L. M. Prasad, and Kushal Sharma. *Tribal Voting Behaviour: A Study of Bihar Tribes*. New Delhi: Concept Pub. Co, 1982. p. 71
3. ↑  "Partywise Comparison Since 1977 - Giridih Assembly Constituency". .
**தர்மவியாதர்**, மகாபாரத இதிகாசத்தில் பாண்டவர்கள் துவைத வனத்தில் வனவாசத்தில் இருந்த போது, மார்காண்டேய முனிவர் தர்மருக்கு, வேடனும், இறைச்சி வணிகரும் அறநெறியுடன் வாழும் தர்மவியாதனின் ஆன்மீக ஒழுக்கம் குறித்து தர்மருக்கு கதையாக கூறுகிறார். வேடன் மற்றும் இறைச்சி வணிகருமாக இருப்பினும் தர்மவியாதன் தன் வாழ்க்கையில் அற்நெறிகளுடன் வாழ்ந்தார். தவம் புரிந்தும், சினத்தை கைவிடாத கௌசிகர் எனும் முனிவருக்கு, தர்மவியாதனிடம் அண்டி அறநெறிகளை உபதேசிக்கப்பட்டார். தரும வியாதர் செய்த அற உபதேசங்களை வியாத கீதை என்பர்.

வரலாறு
------

கௌசிகர் எனும் முனிவர் பெருந்தவத்திலிருந்து எழுந்திருக்கையில், மரத்திலிருந்த கொக்கு அவர் மீது எச்சமிட்டது. இதனால் சினமடைந்த முனிவர் தன் பார்வை நோக்கால் கொக்கை எரித்து சாம்பலாக்கினார். பின்னர் அருகிலிருந்த ஊரூக்குச் சென்று ஒரு வீட்டை அணுகி தனக்கு அன்னதானம் செய்யக் கூவினார். வீட்டில் கணவருக்கு பணிவிடை செய்து கொண்டிருந்த பெண் சிறிது காத்திருக்க வேண்டினார். ஆனால் சினமடைந்த முனிவரோ தான் யார் எனத்தெரியுமா எனக்கோபத்துடன் கத்தினார். அதற்கு அப்பெண்மணி என்னை கொக்கு என்று நினைத்துக் கொண்டீர்களா என மறுமொழி கூறினார். இதனைக் கேட்ட முனிவருக்கு, தன் தவ வலிமையால் கொக்கை எரித்த விடயம் இப்பெண்மணி எவ்வாறு தெரிந்தது எனக்கேட்டதுடன், தன் தவவலிமையின் பலத்தின் குறைபாட்டை எண்ணிக் கூனிக்குறுகினார். மேலும் தனக்கு நல்லறம் உபதேசிக்கும் படி அப்பெணிடம் வேண்டினார். அப்பெண்னோ மிதிலை நகரத்தில் இறைச்சி விற்கும் வியாதன் என்பரை அணுகி உபதேசம் பெற்றுக் கொள்ளும் படி முனிவரிடம் கூறினார். அவ்வாறே கௌசிக முனிவரும் இறைச்சிக் கடைக்காரர் வியாதரை அணுகி தர்ம உபதேசங்களை பெற்றார்.

மேற்கோள்கள்
-----------

1. ↑  Mahābhārata - Episode 35 - Story of Dharma-vyādha and the Goṣa-yātra Idea
2. ↑  Agarwal 2002, p.49
3. ↑  Vyadha Gita
4. ↑  Mahabharata Metaphors: Dharmavyadha imparts the Essence of the Vedas to Kaushika

வெளி இணைப்புகள்
---------------

* தர்மவியாதர் - மகாபாரதம், வனபர்வம் பகுதி வனபர்வம் 206அ - 215
* Mahabharata story: I am not crane!!!
* THE STORY OF DHARMAVYADHA
**எனது அஞ்சல் தலை** (**My Stamp scheme**) இந்திய அஞ்சல் துறை வருவாயை ஈட்டும் முயற்சியில் 2011-ஆம் ஆண்டு முதல் தனிநபர்களுக்கும், நிறுவனங்களுக்கும் **மை ஸ்டாம்ப்** என்ற தனிப்பயனாக்கப்பட்ட அச்சிடும் திட்டத்தை துவக்கியது. இந்த திட்டத்தின் கீழ், ஒரு தனிநபர் ரூபாய் 300 செலுத்தினால் போதும். இத்திட்டத்தில் உயிரோடு இருப்பவர்களுக்கு மட்டுமே அஞ்சல் தலைகளை வெளியிட முடியும். இறந்து போனவர்களுக்கு அஞ்சல் தலைகளை பெற முடியாது. ஒரு தொழில் அல்லது வணிக நிறுவனம் தங்களது புகைப்படம் அல்லது சின்னத்தை அஞ்சல் தலையில் அச்சிட்டு வெளியிட ரூபாய் 12 [இலட்சம்]] தொகை செலுத்தினால் மட்டுமே இந்திய அஞ்சல் துறை அச்சிட்டு வெளியிடுகிறது.12 இலட்சம் பணம் செலுத்தியவர் 60,000 அஞ்சல்தலைகளை உள்ளடக்கிய 5,000 தாள்களைப் பெறுவார். இந்த முத்திரைகள் பொது அஞ்சலுக்குப் பயன்படுத்தப்படலாம். மேலும் இவ்வகையான அஞ்சல் தலைகள் அஞ்சற்றலையியல் மற்றும் தேர்ந்தெடுக்கப்பட்ட அஞ்சல் நிலையங்கள் மற்றும் சுற்றுலாத் தலங்களில் விற்பனைக்கு கிடைக்கிறது.

முன்னதாக, இந்தியா போஸ்ட் ரூ 300 ‘மை ஸ்டாம்ப்’ தாளில் தபால்தலைக்கு அடுத்ததாக புகைப்படம் அல்லது வடிவமைப்பை அச்சிட மட்டுமே அனுமதித்தது. இதுவரை இந்திய அஞ்சல் துறையின் இணையவழி தளமான அமேசான் இந்தியா மற்றும் இந்துஸ்தான் ஏரோநாட்டிக்ஸ் லிமிடெட் ஆகியவற்றிற்கான தனிப்பயனாக்கப்பட்ட எனது அஞ்சல் தலையை வெளியிட்டது. எனது அஞ்சல் தலை திட்டத்தின் மூலம் இந்திய அஞ்சல் துறை, 2016-17 நிதியாண்டில் ரூ 2 கோடி பெற்றது.

மேற்கோள்கள்
-----------

1. ↑  எனது அஞ்சல் தலை
2. ↑  India Post opens ‘My Stamp’ scheme for individuals, corporate
3. ↑  India Post opens ‘My Stamp' scheme for individuals and corporate
4. ↑  "MY STAMP OF INDIA POST". .

வெளி இணைப்புகள்
---------------

* My Stamp
* Personalised Stamps of India
* 'மை ஸ்டாம்ப்' வடிவில் வரம்புமீறல்: ஜி.எஸ்.டி.க்குள் கொண்டுவர எதிர்பார்ப்பு
**போர்னியன் கொண்டைக் குருவி (Bornean bulbul** ( ***Rubigula montis*** ) என்பது குருவி வரிசையைச் சேர்ந்த பறவையாகும். இது கொண்டைக்குருவி குடும்பத்தைச் சேர்ந்தது. இது போர்னியோ தீவில் மட்டுமே காணப்படுகிறது.

வகைப்பாடு
---------

போர்னியன் கொண்டைக் குருவி முன்பு *பைக்னோனோடஸ்* பேரினத்தில் வைக்கப்பட்டது. இந்த பேரினமானது அண்மைய மூலக்கூறு பலதொகுதி ஆய்வுகளில் பலதொகுதிமரபு உயிரினம் என கண்டறியப்பட்டது மேலும் போர்னியன் கொண்டைக் குருவி உட்பட ஐந்து கொண்டைக் குருவி இனங்கள் *ரூபிகுலா* பேரினத்திற்கு மாற்றப்பட்டன. 

2008 ஆம் ஆண்டு வரை, போர்னியன் கொண்டைக் குருவி கருப்பு தொப்பி, கருப்பு முகடு, ரூபி-தொண்டை மற்றும் சுடர்-தொண்டை புல்புல்களுடன் போன்றவை தனித்துவமானதாக கருதப்பட்டன. சில ஆய்வாளர்கள் போர்னியன் கொண்டைக் குருவியை கருந்தலைக் கொண்டைக் குருவியின் துணையினமாக கருதுகின்றனர்.

விளக்கம்
--------

போர்னியன் கொண்டைக் குருவி கருப்புக் குடுமி, மஞ்சள் தொண்டை, பழுப்பு நிற கண்கள் போன்றவற்றைக் கொண்டது.

பரவலும் வாழ்விடமும்
-------------------

இது காடு மற்றும் அடர்ந்த புதர்கள் நிறைந்த பகுதியில் வாழக்கூடியது. இது புதரில் கூடு கட்டுகிறது; இது புதரில் கூடு கட்டுகிறது; இரண்டு முதல் நான்கு முட்டைகளை இடுகிறது.

நடத்தையும் சூழலியலும்
---------------------

போர்னியன் கொண்டைக் குருவி பழங்களையும், பூச்சிகளையும் உண்கிறது.

மேற்கோள்கள்
-----------

1. ↑  Phillipps, Quentin; Phillipps, Karen (2011). *Phillipps' Field Guide to the Birds of Borneo*. Oxford, UK: John Beaufoy Publishing. பன்னாட்டுத் தரப்புத்தக எண்:978-1-906780-56-2.
2. ↑  Shakya, Subir B.; Sheldon, Frederick H. (2017). "The phylogeny of the world's bulbuls (Pycnonotidae) inferred using a supermatrix approach". *Ibis* **159** (3): 498–509. doi:10.1111/ibi.12464. பன்னாட்டுத் தர தொடர் எண்:00191019.
3. ↑  "Species Version 1 « IOC World Bird List" (in en-US). .
**ஜான் ஆந்திரூ** பீகாக் FRS, FRSE (பிறப்பு 27 மார்ச் 1956) ஒரு பிரித்தானிய அண்டவியலாளரும் வானியலாளரும் ஆவார். 1இவர் 998 முதல் எடின்பர்கு பல்கலைக்கழகத்தில் அண்டவியல் பேராசிரியராக உள்ளார். இவர் 2014 ஆம் ஆண்டின் சா பரிசை இணைந்து வென்றவர்.

இளமையும் கல்வியும்
------------------

பீகாக் 27 மார்ச் 1956 அன்று இங்கிலாந்து தோர்செட்டில் உள்ள சாபிதெசுபரியில் இங்கிலாந்தில் ஆர்தர் பீகாக், ஐசோபெல் பீகாக் (*நீ* மோயிர்) ஆகியோருக்கு பிறந்தார். இவர் கேம்பிரிட்ஜ் இயேசு கல்லூரியில் இயற்கை அறிவியல் பயின்றார். இவர் 1977 இல் முதல் வகுப்பு இளங்கலை கலை பட்டம் பெற்றார். பின்னர் கேம்பிரிட்ஜ் பல்கலைக்கழகத்தின் கேவெண்டிசு ஆய்வகத்தில் எம். எசு. லாங்கேர், ஜே. வி. வால் ஆகியோரின் மேற்பார்வையில் முனைவர் ஆராய்ச்சியை மேற்கொண்டார். 1981 ஆம் ஆண்டில் "பால்வெளிக்கு அப்பாலான கதிரலை வாயில்களின் கதிரலைக் கதிர்நிரல்களும் அண்டவியல் படிமலர்ச்சியும் விண்மீன் மண்டலத்திற்கு வெளியே உள்ள ரேடியோ ஆதாரங்கள் "என்ற தலைப்பில் முனைவர் பட்டம் பெற்றார்.

தனிப்பட்ட வாழ்க்கை
------------------

1982 ஆம் ஆண்டில் பீகாக் ஒரு செவிலியர் மற்றும் மருத்துவ கல்வியாளரான கீதர் என்பவரை மணந்தார். இவர்கள் இருவரும் சேர்ந்து மூன்று குழந்தைகளைப் பெற்றெடுத்தனர்.

தகைமைகள்
--------

2006 ஆம் ஆண்டில் பீகாக் எடின்பர்கு அரசு கழகத்தின் பொறியியல் ஆய்வுறுப்பினராகத் தேர்ந்தெடுக்கப்பட்டார். 2007 ஆம் ஆண்டில் அவர் அரசு கழகத்தின் ஆய்வுறுப்பினராக தேர்ந்தெடுக்கப்பட்டார். 2014 ஆம் ஆண்டில் , வானியலுக்கான சா பரிசு ' பெரிய அளவிலான கட்டமைப்பில் உள்ள கூறுபாடுகளை அளவிடுவதில் அவர்கள் செய்த பங்களிப்புகளுக்காக வழங்கப்பட்டது. அடர்துகள் ஒலி அலைவுகள், சிவப்புப் பெயர்ச்சிக் குலைவுகள் உள்ளிட்ட அண்டவியல் படிமத்தைக் கட்டுப்படுத்கிது பயன்படுத்தப்பட்டது. இப்பரிச டேனியல் ஐன்சுட்டைன், சான் கோல் ஆகியோரும் இவருடன் இணைந்து பெற்றனர்.

மேற்கோள்கள்
-----------

1. 1 2 3 4  "Curriculum Vitae: John Andrew Peacock". University of Edinburgh. .
2. ↑  "Biographical Notes of Laureates". The Shaw Prize Foundation. .
3. 1 2  "The Shaw Prize in Astronomy 2014". The Shaw Prize Foundation. 27 May 2014. .
4. ↑  "PEACOCK, Prof. John Andrew". Oxford University Press. November 2015. .
5. ↑  Peacock, J. A. (1981). "The radio spectra and cosmological evolution of extragalactic radio sources". The British Library. .
6. ↑  "Autobiography - John A Peacock". The Shaw Prize. 24 September 2014. .
7. ↑  "Directory 2013/14". Royal Society of Edinburgh. 2013. .
8. ↑  "Fellows". The Royal Society. .
வார்ப்புரு:FRS 2007

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
	+ 2
* VIAF
* WorldCat

 |
| தேசிய | 
* நார்வே
* France
* BnF data
* ஜெர்மனி
* Israel
* United States
* நெதர்லாந்து

 |
| கல்விசார் | 
* Google Scholar
* MathSciNet
* Mathematics Genealogy Project
* ORCID
* Scopus
* zbMATH

 |
| மற்றவை | 
* IdRef

 |
**பிலாவலி ஏரி** (Bilawali Lake) இந்தியாவின் மத்தியப் பிரதேச மாநிலம் இந்தூரில் உள்ள இந்தூர்-கண்ட்வா சாலையில் (இந்தூர்-இச்சாபூர் மாநில நெடுஞ்சாலை) அமைந்துள்ளது. ஏரியின் மொத்த பரப்பளவு மற்றும் அதைச் சுற்றியுள்ள பாதுகாக்கப்பட்ட பகுதி 400 எக்டேர் (சுமார் 4 சதுர கிலோமீட்டர்) ஆகும். பிலாவலி ஏரி இந்தூர் மாநகராட்சி ஆணையத்தின் அதிகார வரம்பிற்கு உட்பட்டதாகும்.

வரலாறு
------

பிலாவலி ஏரி 20 ஆம் நூற்றாண்டின் தொடக்கத்தில் இந்தூர் மாநிலத்தின் ஓல்கர்களால் உருவாக்கப்பட்டது. 2016 ஆம் ஆண்டில் இந்த ஏரியின் வயது 100 ஆண்டுகள் நிறைவடைந்தது.   இந்தியாவின் சுதந்திரத்திற்குப் பின்னர் அரண்மனை வீடுகள் அழிந்த பிறகு, ஏரியைச் சுற்றி மதத் தளங்கள் காளான்களாக வளரத் தொடங்கின, மேலும் பல ஆண்டுகளாக அதன் அருகில் வசிக்கும் மக்களால் அது ஆக்கிரமிக்கப்பட்டது. மீன்பிடித்தல், வேட்டையாடுதல், மாடு மேய்த்தல், கழிவுகளை கொட்டுதல் போன்ற சட்டவிரோத நடவடிக்கைகள் ஏரியின் சூழலியலை கிட்டத்தட்ட அழித்துவிட்டன.

சுற்றுலா
--------

அமைதியான அலைகளுக்கு மத்தியில் தரமான நேரத்தை செலவிட விரும்பும் சுற்றுலாப் பயணிகளால் இந்த ஏரி நிரம்பி வழிகிறது. படகு வலித்தல் & பனி படகு தொடர்பான விளையாட்டு அரங்கத்தின் மேம்பாடு நடந்து வருகிறது, மேலும் இவ்வரங்கை நீர்-விளையாட்டு & சுற்றுலாத் தலமாக மேம்படுத்துவதற்கான திட்டங்களும் உள்ளன.

மீன்பிடித்தல்
-------------

ஏரியில் மீன்பிடி நடவடிக்கைகளும் நடைபெறுகின்றன. மீன்வளத் திணைக்களத்தினால் மீன் அறுவடையும் செய்யப்படுகிறது.

மேலும் பார்க்கவும்
------------------

* சிர்பூர் ஏரி
* இந்தூர்
* யஷ்வந்த் சாகர்

மேற்கோள்கள்
-----------

1. ↑  Bureau, FPJ (31 May 2019). "Bilawali Lake: Oasis in midst of city’s concrete jungle" (in English). Indore: freepressjournal.in. .
2. ↑  HT Correspondent, Vinit. "Indore’s Bilawali tank turns 100" (in English). Indore: hindustantimes.com. .
3. ↑  "Bilawali lake turns 100, IMC plans celebration" (in English). Indore: timesofindia.indiatimes.com. .
4. ↑  "Bilawali will be developed as a major tourist spot: Min" (in English). TNN. Indore: timesofindia.indiatimes.com. 18 Nov 2019. .
5. ↑  Choukse, Sagar (2 Dec 2017). "Bilawali Lake gets its fish back after four months" (in English). TNN. Indore: timesofindia.indiatimes.com. .